open-index/open-wikipedia-markdown huggingface dataset:
ძეძვნარიანი

**ძეძვნარიანი** (ყოფ. *არაქელი*) — სოფელი საქართველოში, ქვემო ქართლის მხარის ბოლნისის მუნიციპალიტეტში. აკაურთის თემის შემადგენლობაში.  მდებარეობს შუა ხრამის მთისწინეთში, მდინარე გეტისწყლის მარცხენა მხარეს. ზღვის დონიდან 710 მეტრ სიმაღლეზე. ქალაქ ბოლნისიდან დაშორებულია 14 კილომეტრით. 2014 წლის აღწერის მონაცემებით სოფელ ძეძვნარიანის მოსახლეობა შეადგენს 411 ადამიანს.

## დემოგრაფია
## ლიტერატურა
## სქოლიო
კატეგორია:ბოლნისის მუნიციპალიტეტის სოფლები
Ravnenes Saga

**Ravnenes Saga** — დანიური ფოლკ მეტალ ჯგუფ Svartsot-ის სადებიუტო ალბომი. გამოვიდა 2007 წელს. შეზღუდული რაოდენობით გამოცემულ ვერსიას ახლავს ორი დამატებითი სიმღერა.

## სიმღერების სია
#Gravøllet – 4:36
#Tvende Ravne – 4:14
#Nidvisen – 4:34
#Jotunheimsfærden – 4:03
#Bersærkergang – 4:42
#Hedens Døtre – 4:13
#Festen – 3:14
#Spillemandens Dåse – 3:40
#Skovens Kælling – 3:03
#Skønne Møer – 4:21
#Brages Bæger – 3:05
#Havets Plage – 2:15 
### შეზღუდული გამოცემის დამატებები
#Drekar – 4:12
#Hævnen – 3:43

## პერსონალი
*კლაუს ბ. გნუდსმანი - ვოკალი
*კრის ჯ.ს. ფრედერიკსენი - წამყვანი გიტარა
*სტიუარტ ლევისი - ფლეიტები, ბოდრანი
*მაიკლ ლუნდსკვიტ ანდერსენი - რიტმული გიტარა
*ნიელს თორგერსენი - დასარტყმელი საკრავები
*მარტინ კიელანდ–ბრანდტი - ბას გიტარა

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:2007 წლის სადებიუტო ალბომები
კატეგორია:Svartsot-ის ალბომები
კატეგორია:Napalm Records-ის ალბომები
ტრევორ ჰორნი

**ტრევორ ჩარლზ ჰორნი** (, დ. 1949 წლის 15 ივლისს) — ბრიტანელი პროდიუსერი. არის ბრიტანული იმპერიის ორდენის მფლობელი. ცნობილია, როგორც ჯგუფ The Buggles-ის თანამონაწილე და სხვადასხვა ცნობილი ალბომისა და მუსიკალური კოლექტივის მუდმივი პროდიუსერი. როგორც მუსიკოსს, მოპოვებული აქვს წარმატება ჯგუფებთან The Buggles, Art of Noise და Yes.

## დისკოგრაფია
### სოლო და დაკავშირებული
*ტრევორ ჰორნი/ლოლ კრიმი/იანის კოტსირასი: „Pass the Flame“, 2004 (სინგლი)
*სხვადასხვა შემსრულებელი: *Produced by Trevor Horn*, 2004 (კრებული)

### The Buggles და დაკავშირებული
*Chromium: *Star in Star*, 1978
**The Age of Plastic*, 1979
**Adventures in Modern Recording*, 1981

### Art of Noise
*''(Who's Afraid of) The Art of Noise
**The Seduction of Claude Debussy
**Reduction
**Reconstructed
**Daft (კრებული)

### Yes
**Drama*, 1980
**90125*, 1983
**Big Generator*, 1987
**YesYears*, 1991 (კრებული)
**Yesstory*, 1992 (კრებული)
**Highlights: The Very Best of Yes*, 1993 (კრებული)
**In a Word: Yes (1969-   )*, 2002 (კრებული)
**Yes Remixes*, 2003
**The Ultimate Yes: 35th Anniversary Collection*, 2003/2004 (კრებული)
**The Word is Live*, 2005
**Fly from Here*, 2011

## რესურსები ინტერნეტში 
*ოფიციალური საიტი
*ოფიციალური MySpace  გვერდი
*ZTT Records
*Perfect Songs 
*დისკოგრაფია
*

## სქოლიო 
კატეგორია:დაბადებული 1949
კატეგორია:ბრიტანელი მომღერლები
კატეგორია:Yes-ის წევრები
კატეგორია:ცოცხალი ადამიანები
ნახიდური

**ნახიდური** (ყოფ. **არახლო**) — სოფელი საქართველოში, ქვემო ქართლის მხარის ბოლნისის მუნიციპალიტეტში. ნახიდურის თემის შემადგენლობაში.

## დემოგრაფია
## იხილეთ აგრეთვე
*არუხლოს გორა
*ნახიდურის ბრძოლა

## ლიტერატურა
## სქოლიო
კატეგორია:ბოლნისის მუნიციპალიტეტის სოფლები
Imaginaerum

***Imaginaerum*** — ფინური სიმფონიური მეტალ-ჯგუფ Nightwish-ის რიგით მეშვიდე სტუდიური ალბომი. იგი გამოიცა 2011 წლის 30 ნოემბერს. ეს არის კონცეპტუალური ალბომი, რომელშიც საუბარია მომაკვდავ კომპოზიტორზე, რომელიც იხსენებს ახალგაზრდობის წლებს. 2013 წელს გამოვიდა ამავე სახელწოდების ფილმი, რომელზეც მუშაობდა სტოვე ჰარიუ, ჯგუფის მუსიკალური ვიდეოს The Islander რეჟისორი.

## სიმღერების სია 
## ჩარტები და სერტიფიცირებები 
### ჩარტები
### წლის საბოლოო ჩარტები
### გაყიდვები და სერტიფიცირებები
## რესურსები ინტერნეტში 
* ჯგუფის ოფიციალური საიტი 

## სქოლიო
კატეგორია:Nightwish-ის ალბომები
კატეგორია:2011 წლის ალბომები
კატეგორია:კონცეპტუალური ალბომები
ელ-ჯემი

**ელ-ჯემი** (არაბ. قصر الجمّ) — ქალაქი ტუნისში, მაჰდიას ვილაიეთში. ცნობილია მთელს აფრიკაში ერთ-ერთი ყველაზე შთამბჭდავი რომაული ნარჩენებით. 2004 წლის მონაცემებით, ქალაქის მოსახლეობა 18 302 ადამიანს შეადგენს.

ისევე როგორც თითქმის ყველა რომაული დასახლება ტუნისში, ელ-ჯემის პუნიკური დასახლების ადგილას აშენდა და იმ დროსიათვის ტისდრუსი ერქვა. წარსულში აქ შედარებით ნაკლებ მშრალი კლიმატი არსებობდა. ქალაქი განსაკუთრებით ყვაოდა ახ. წ. II საუკუნეში, როდესაც ის ზეითუნის ზეთის საექსპორტო წარმოების მნიშვნელოვანი ცენტრი გახდა. ქალაქი ასევე იყო ქრისტიანული საეპისკოპოსოს ცენტრი, რომელიც დღემდე ინარჩუნებს კათოლიკური საეპისკოპოსოს სტატუსს.

ახ. წ. III საუკუნის ადრეულ წლებში, როდესაც ამფითეატრი აშენდა, ელ-ჯემი მეტოქეობას უწევდა ადრუმეტუმს (თანამედროვე სუსი), ჩრდილოეთ აფრიკის მეორე რომაულ ქალაქს კართაგენს. შემდეგ, 233 წელს ქალაქში წარუმატებელი აჯანყება დაიწყო და მას შემდეგ, რაც იმპერატორმა გორდიანე I-მა კართაგენის სიახლოვეს, საკუთარ ვილაში თავი მოიკლა, წინამორბედი იმპერატორის, მაქსიმინუსის ერთგულმა ჯარებმა ელ-ჯემი მიწასთან გაასწორეს, რის შემდეგაც ის რეალურად აღარასდროს აღმდგარა.

ელ-ჯემის ამფითეატრში გადაღებულია ოსკაროსანი ფილმის, გლადიატორის გარკვეული სცენები.

## ღირსშესანიშნაობები
ელ-ჯემი ცნობილია თავისი ამფითეატრით (რომელსაც ხშირად შეცდომით უწოდებენ კოლიზეუმს), რომელიც 35 000 მაყურებელს იტევს. მას ზომით მხოლოდ რომის კოლიზეუმი (45 000 მაყურებელი) და კაპუას დანგრეული თეატრი აღემატება. იგი პრო-კონსულ გორდიანე I-ის დროს აშენდა. შესაძლებელია, რომ ამფითეატრი ამ ფორმებით დაუსრულებელია.

XVII საუკუნემდე, ის მეტნაკლებად მთლიანი რჩებოდა. ამ პერიოდიდან იწყება მისი ქვების გამოყენება ახლოსმდებარე სოფელ ელ-ჯემის მშენებლობისთვის, ასევე მიაქვთ კაირუანში მეჩეთის ასაშენებლად. არანაკლები უბედურება ამფითეატრს ოსმალთა ბატონობისას დაატყდა. შიგ გამაგრებულ აჯანყებულებზე შეტევისას თურქები ზარბაზნებს იყენებდნენ.

1979 წელს, ამფითეატრის ნანგრევები იუნესკომ მსოფლიო მემკვიდრეობის ძეგლთა სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Ancient Places TV: HD Video of El Djem amphitheatre 
* Roman mosaics in Tunisia 

კატეგორია:მსოფლიო მემკვიდრეობის ძეგლები ტუნისში
კატეგორია:ძველი რომის ქალაქები
კატეგორია:ტუნისის ქალაქები
ტალავერი (ბოლნისის მუნიციპალიტეტი)

**ტალავერი** (ყოფ. ***ფახრალო***) — სოფელი საქართველოში, ქვემო ქართლის მხარის ბოლნისის მუნიციპალიტეტში. ტალავერის თემის შემადგენლობაში.  მდებარეობს მდინარე ტალავრისწყლის (მაშავერის სისტემა) ნაპირებზე. ზღვის დონიდან 560 მეტრ სიმაღლეზე. ქალაქ ბოლნისიდან დაშორებულია 19 კილომეტრით, ფოლადაურიდან 8 კილომეტრით.

## დემოგრაფია
2014 წლის აღწერის მონაცემებით სოფელ ტალავერის მოსახლეობა შეადგენს 5038 ადამიანს.

## ლიტერატურა 
## სქოლიო
კატეგორია:ბოლნისის მუნიციპალიტეტის სოფლები
შიხანი

მინი|240პქ|იურაქთაუ
მინი|240პქ|თორათაუ
**შიხანი** — რელიეფში მკაფიოდ გამოსახული იზოლირებული ბორცვი, რომელსაც გააჩნია მოსწორებული ფერდობი და მწვერვალი. ტრანსვოლგისა და დასავლეთ ურალისპირეთში შიხანი წარმოადგენს ძველი ზღვიური აუზების რიფების ნარჩენს, რომელიც აგებულია კირქვებით. ხშირად შიხანი ვრცელდება მდინარეთა გასწვრივ, სადაც ამაღლებულია 150-200 მ-მდე. 

ურალში შიხანებს უწოდებენ „კლდოვან მწვერვალიან მთებს“. ცნობილია მაგ., არაქულის შიხანები. შიხანი უნიკალური გეოლოგიური ბუნების ძეგლია. იგი ადგილობრივი ტერმინია.

ბაშკირეთში შიხანებს უწოდებენ ოთხ განმარტოებულ მთას: იურაქთაუს, ყუშთაუს, თორათაუსა და შახთაუს. აღნიშნული შიხანები ვრცელდება ქალაქ სტერლითამაქის სიახლოვეს. ქმნიან ვიწრო ჯაჭვს, რომლებიც მერიდიანული მიმართულებით გადაჭიმულია 20 კმ-ზე მდინარე ბელაიის გასწვრივ. ისინი დაკავშირებულია შიხანის აზევების დასავლეთ ნაწილთან. 

იურაქთაუ წარმოადგენს ქვედაპერმული რიფული მასივის რელიქტს, რომლის სიგრძეა 1 კმ, სიგანე 850 მ, ხოლო აბსოლუტური სიმაღლე 338 მ. ყუშთაუს სიგრძეა 4 კმ, სიგანე 0,7-1,4 კმ, აბსოლუტური სიმაღლე 357 მ. თორათაუს აბსოლუტური სიმაღლეა 402 მ. 

## რესურსები ინტერნეტში
* ენციკლოპედიური ლექსიკონი

## სქოლიო
კატეგორია:რელიეფის ფორმები
თაზაქენდი (მრავალმნიშვნელოვანი)

საკუთარი სახელი თაზაქენდი შეიძლება აღნიშნავდეს:

## საქართველო 
*თაზაქენდი — სოფელი საქართველოში, გარდაბნის მუნიციპალიტეტში.
*თაზაქენდი — სოფელი საქართველოში, მარნეულის მუნიციპალიტეტში.
*თაზაქენდი — სოფელი საქართველოში, მარნეულის მუნიციპალიტეტში.

## აზერბაიჯანი 
*თაზაქენდი — სოფელი აზერბაიჯანში, აღდამის რაიონში.
*თაზაქენდი — სოფელი აზერბაიჯანში, აღჯაბადის რაიონში.
*თაზაქენდი — სოფელი აზერბაიჯანში, ბეილაგანის რაიონში.
*თაზაქენდი — სოფელი აზერბაიჯანში, ბილიასუვარის რაიონში.
*თაზაქენდი — სოფელი აზერბაიჯანში, ბილიასუვარის რაიონში.
*თაზაქენდი — სოფელი აზერბაიჯანში, დაშქესანის რაიონში.
*თაზაქენდი — სოფელი აზერბაიჯანში, შაბრანის რაიონში.
*თაზაქენდი — სოფელი აზერბაიჯანში, ისმაილის რაიონში.
*თაზაქენდი — სოფელი აზერბაიჯანში, ჯალილაბადის რაიონში.
*თაზაქენდი — სოფელი აზერბაიჯანში, ხიზის რაიონში.
*თაზაქენდი — სოფელი აზერბაიჯანში, ლაჩინის რაიონში.
*თაზაქენდი — სოფელი აზერბაიჯანში, ლენქორანის რაიონში.
*თაზაქენდი — სოფელი აზერბაიჯანში, მასალის რაიონში.
*თაზაქენდი — სოფელი აზერბაიჯანში, ნახიჩევანის ავტონომიურ რესპუბლიკაში, კანგარლის რაიონში.
*თაზაქენდი — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში.
*თაზაქენდი — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში.
*თაზაქენდი — სოფელი აზერბაიჯანში, სალიანის რაიონში.
*თაზაქენდი — სოფელი აზერბაიჯანში, შამქორის რაიონში.
*თაზაქენდი — სოფელი  აზერბაიჯანში, ტერტერის რაიონში.
*თაზაქენდი — სოფელი აზერბაიჯანში, იარდიმლის რაიონში.
*თაზაქენდი — სოფელი აზერბაიჯანში, ზარდაბის რაიონში.
დუგა

**დუგა** ან **ტუგა** (ბერბერ. Dugga, Tugga, არაბ. دقة‎) — ძველრომაული ქალაქი ჩრდილოეთ ტუნისში, რომელიც მოიცავს 65 ჰა არქეოლოგიურ ტერიტორიას. 1997 წელს იუნესკომ დუგა მსოფლიო მემკვიდრეობის ძეგლთა სიაში შეიტანა, რადგან ის მიჩნეულია „საუკეთესოდ შემონახულ პატარა ჩრდილოაფრიკულ რომაულ ქალაქად“. ნაქალაქარი, რომელიც ქვეყნის ცენტრალურ ნაწილში მდებარეობს, დაცულია თანამედროვე ურბანული პროცესების ყოველგვარი ხელყოფისგან, რასაც ვერ ვიტყვით მაგალითად კართაგენზე, რომელიც მრავალჯერ შერემონტდა.

ქალაქს უიშვიათესად აქცევს მისი ზომა, ბრწყინვალედ დაცული მონუმენტები და მდიდარი ნუმიდიურ-ბერბერული, პუნიკური, ძველრომაული და ბიზანტიური ისტორია. ყველაზე ცნობილ მონუმენტებსა და ადგილებს შორისაა პუნიკურ ლიბიური მავზოლეუმი, კაპიტოლიუმი, თეატრი, სატურნისა და იუნონას ტაძრები.

არქეოლოგიური ძეგლი მდებარეობს თანამედროვე ქალაქ ტებურსუკიდან 4, 6 კილომეტრში, დაუსახლებელ პლატოზე.

დუგას ისტორია უკეთესადაა ცნობილი მისი რომაული დაპყრობის შემდეგ. მიუხედავად ამისა, არქეოლოგიური გათხრების შედეგად აღმოჩენილია რომაელებამდელი ძეგლები, მათ შორის მავზოელუმი, ნეკროპოლისი და ტაძრები. ეს მონუმენტები ქალაქის მნიშვნელობაზე მიუთითებენ ჯერ კიდევ რომაელთა მოსვლამდელ ხანაში.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Portail sur le site de Dougga et sa région  
* Étude de l’architecture religieuse de Dougga (Ministère français des affaires étrangères)  
* Fouilles tuniso-allemandes à Dougga (Institut archéologique de l’Université de Fribourg-en-Brisgau)
* Thugga, University of Freiburg 
* Dougga: Roman Ruins  
* Dougga Site, UNESCO World Heritage
* Dougga information  
* Photo 

კატეგორია:მსოფლიო მემკვიდრეობის ძეგლები ტუნისში
კატეგორია:ძველი რომის ქალაქები
მარისა ტომეი

**მარისა ტომეი** ( დ. 4 დეკემბერი 1964, ბრუკლინი, აშშ) — ამერიკელი თეატრისა და კინოს მსახიობი. მარისა ტომეი თავდაპირველად მონაწილეობას იღებდა სატელივიზიო სერიალებში, როგორებიცაა: „როგორ ბრუნავს სამყარო“, „განსხვავებული სამყარო“ და სხვ. კინოში სახელი გაითქვა როლით მონა ლიზა ვიტო, ფილმში „ჩემი ბიძაშვილი ვინი“. მნიშვნელოვანი იყო ასევე საკულტო კინოფილმი: „ბევერლი ჰილზის ჯურღმულები“.

## ბიოგრაფია 
მარისა ტომეი იტალო-ამერიკელია, დაიბადა ბრუკლინში, დედამისის ინგლისურის ენის მასწავლებლის პატრისია „ადისა“ და მამამისის – ადვოკატის გერი ტომეის ოჯახში. ჰყავს უმცროსი ძმა ადამ ტომეი, რომელიც აგრეთვე მსახიობია. 
მარისა ტომეი აღზარდეს მამამისის მშობლებმა რიტა და რომეო ტომეიმ, რომლებიც მარისას ეკუთვნოდნენ როგორც ბებია და ბაბუა.
იგი გაიზარდა ბრუკლინის გარეუბან მიდვუდში. 1982 წელს დაამთავრა ედვარდ მეროუს საშუალო სკოლა, ხოლო შემდეგ სწავლობდა ბოსტონის უნივერსიტეტში. ტომეიმ ფილმში ავტო მექანიკოსის – „მონა ლიზას“ – როლი შეასრულა. ამ ფილმში მარისა ტომეის, საუკეთესო მეორეხარისხოვანი როლის შესრულებისთვის მიენიჭა ოსკარის პრემია.  ცნობილი ამერიკელი კრიტიკოსი ვინსენტ კენდი წერდა: რომ, ტომეი გვაძლევს ყველა იმ საბაბს, რომ ჰქონდეს შესანიშნავი კომიკოსის იმიჯი.

კომერციული თვალსაზრისით, მარისა ტომეის ყველაზე წარმატებული ფილმებია: „რა სურთ ქალებს“ (2000), „სიბრაზის მართვა“ (2003), „რეალური ხარები“ (2007). 
კრიტიკოსების მხრიდან აღიარება მოიპოვა ტომეის ფილმებმა: „ვარსკვლავების მოწყვეტით“, „სანამ ეშმაკი გაიგებს, რომ მკვდარი ხარ“. მნიშვნელოვანი იყო ასევე ფილმები „საძინებელში“ და „„მოჭიდავე““. ამ უკანასკნელ ორ ფილმში შესრულებული როლისთვის ტომეის სხვადასხვა ჯილდოები მიენიჭა.

ტომეიმ არსებითი სამუშაო გასწია თეატრში მუშაობითაც. ბროდვეის თეატრში აქვს შესრულებული როლები; ერთხანს თეატრში თამაში მოუწია ალ პაჩინოსთან და დაიან უესტთან.

## პირადი ცხოვრება 
1990-იანი წლების დასაწყისში ტომეი ხვდებოდა რობერტ დაუნის, რომელთანაც ერთად რამდენიმე ფილმში მიიღო მონაწილეობა. 1999 წელს ტომეი ხვდებოდა დანა ეშბრუკს, ასევე ურთიერთობა ჰქონდა ფრენკ პაგლიზთან, რომელთანაც ერთად იგი გრინვიჩ-ვილიჯში ცხოვრობდა. 
ამჟამად ურთიერთობაში იმყოფება ლოგან მარშალ-გრინთან (დ. 1976), რომელიც აგრეთვე მსახიობია.

## ფილმოგრაფია 
## რესურსები ინტერნეტში 
* 
* მარისა ტომეი — ბროდვეის ინტერნეტ მონაცემთა ბაზაში
* მარისა ტომეი — Internet Off-Broadway Database 

## სქოლიო 
კატეგორია:ამერიკელი მსახიობები
კატეგორია:იტალო-ამერიკელები
კატეგორია:დაბადებული 1964
კატეგორია:ოსკარის მფლობელი კინომსახიობები
კატეგორია:დაბადებული 4 დეკემბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
იმიგრაცია (მრავალმნიშვნელოვანი)

**იმიგრაცია** შეიძლება აღნიშნავდეს:

* იმიგრაცია — ერთი ქვეყნის მოსახლეობის შესვლა მეორე ქვეყანაში მუდმივი ან დროებითი ცხოვრების მიზნით;

* იმიგრაცია — გასტრულაციის ერთ-ერთი ხერხი.
*
ბურების ომები

**ბურების ომები** (; თარგმანში: *თავისუფლების ომები*) ეწოდება ბრიტანეთის იმპერიასა და ბურების ორ დამოუკიდებელ სახელმწიფოებს (ტრანსვაალის რესპუბლიკა და ორანჟის თავისუფალი სახელმწიფო) შორის წარმოებულ ორ ომს: ბურების პირველი ომი და ბურების მეორე ომი.
## ბურების პირველი ომი
ბურების პირველი ომი (1880 წ. –1881 წ.) იყო ბრიტანეთის მმართველობის წინააღმდეგ ტრანსვაალის რესპუბლიკაში დაწყებული ბური ფერმერების აჯანყება, რომლითაც მათ თავიანთი დამოუკიდებლობა აღადგინეს.
## ბურების მეორე ომი
ბურების მეორე ომი (1899 წ. –1902 წ.) იყო ხანგრძლივი ომი ბრიტანეთის ძალებსა და ბურებს შორის, რომლის მიზანიც ბურების რესპუბლიკების ბრიტანეთის კოლონიალურ მმართველობაში დაბრუნება იყო. ამ კოლონიებმა შემდგომში შექმნეს სამხრეთ აფრიკის კავშირი.
## ლიტერატურა
*Beck, Roger B. (2000). *The History of South Africa*. Westport, CT: Greenwood. ISBN 031330730X.
*Davenport, T. R. H., and Christopher Saunders (2000). *South Africa: A Modern History*, 5th ed. Palgrave Macmillan. ISBN 0312233760.
*ართურ კონან დოილი (1902). *The Great Boer War*. Toronto: George N. Morang & Company.
*Jackson, Tabitha (1999). *The Boer War*. Basingstoke, U.K.: Channel 4 Books/Macmillan. ISBN 075221702X.
*Pakenham, Thomas (1979). *The Boer War*. New York: Random House. ISBN 0394427424.
*სოლომონ პლააკი (1990). ''Mafeking Diary: A Black Man’s View of a White Man's War*. Ohio University Press. ISBN 0821409441.
*Riall, Nicholas (2000)  "Boer War: The Letters, Diaries and Photographs of Malcolm Riall from the War in South Africa.", ISBN 1-85753-266-X.
*van Hartesveldt, Fred R. (2000). *The Boer War*. Greenwood Press. ISBN 0313306273.
*Woods, Frederick (1972). *Young Winston's Wars; The Original Despatches of Winston S. Churchill War Correspondent, 1897-1900''. New York: The Viking Press, Inc. ISBN 9780670795154 (Published in 1973). Library of Congress catalog card number: 72-90478.
## რესურსები ინტერნეტში 
*ბურების ომების წყაროები 

კატეგორია:ბურების ომები
კატეგორია:სამხრეთ აფრიკის რესპუბლიკის ისტორია
კაირუანი

**კაირუანი**, აგრეთვე ცნობილი როგორც **ალ-კაირუანი** (არაბ. القيروان) — ქალაქი ტუნისში, კაირუანის ვილაიეთის დედაქალაქი. მიიჩნევა ისლამური კულტურის დედაქალაქად. 1988 წლიდან შესულია იუნესკოს მსოფლიო მემკვიდრეობის ძეგლთა სიაში. დააარსეს არაბებმა, დაახლოებით 670 წელს. ხალიფა მუავიას დროს (მეფობდა 661-680), კაირუანი ისლამისა და ყურანის სწავლების მნიშვნელოვანი ცენტრი გახდა, რამაც აურაცხელი მუსლიმი მოიზიდა მსოფლიოს სხვადასხვა წერტილიდან, რომელთა რაოდენობითაც შეიძლება ითქვას რომ ის მხოლოდ მექასა და მედინას ჩამორჩებოდა. ქალაქში მდებარეობს უქბას წმინდა მეჩეთი. კაირუანი ბევრი მუსლიმის მიერ ისლამის მეოთხე უწმინდეს ქალაქად მიიჩნევა.

2004 წლის მონაცემებით, ქალაქის მოსახლეობა 117 903 ადამიანს შეადგენდა.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*Official website 
*Kairouan, tourismtunisia.com
*Kairouan World heritage Site, whc.unesco.org
*Kairouan University
*Al-Qayrawan, muslimheritage.com
*Kairwan, jewishencyclopedia.com
*WorldStatesmen-Tunisia
*KAIROUAN, The Capital of Islamic Culture  

## სქოლიო
კატეგორია:ტუნისის ქალაქები
კატეგორია:მსოფლიო მემკვიდრეობის ძეგლები ტუნისში
ზაზა თვარაძე

**ზაზა რევაზის ძე თვარაძე** (დ. 18 მაისი, 1957, თბილისი — გ. 6 ნოემბერი, 2007, თბილისი) — ქართველი მწერალი.

## ბიოგრაფია 
ზაზა თვარაძე დაიბადა 1957 წლის 18 მაისს თბილისში, მწერალის და საზოგადო მოღვაწის, რეზი თვარაძის ოჯახში. 1979 წელს დაამთავრა თბილისის სახელმწიფო უნივერსიტეტის ფილოსოფია-ფსიქოლოგიის ფაკულტეტი.

იყო ჟურნალ „ბალავერის“ მთავარი რედაქტორი და ჟურნალ „არილის“ პროზის განყოფილების რედაქტორი. მწერალთა გაერთიანება „არილის“ და „პენ-ცენტრის“ წევრი. სიცოცხლეშივე გამოსცა ორი პოეტური და ორი პროზაული კრებული.

რომანი „სიტყვები“ პირველად დაიბეჭდა 1994 წელს ჟურნალ  „ცისკარში”.

2009 წელს ზაზა თვარაძის წინგს მ„ონტებულსუ ანუ ელის არაჩვეულებრივი მოგზაურობა“ მიენიჭა ლიტერატურული პრემია „გალა“ (სიკვდილის შემდეგ).

### წიგნები 
* *მოხეტიალე* (მოთხრობები), თბ., მერანი, 1999 
* *ტან-ცზი სიცივეში* (ლექსები), თბ., კავკასიური სახლი, 2003, ISBN 99928-71-36-9
* *Tyrannosaurus Rex* (ლექსები), თბ., არეტე, 2005, ISBN 99940-810-7-1
* *სიტყვები* (რომანი), თბ. სულაკაური, 2006, ISBN 99940-30-02-7 მეორე გამოცემა, თბ. სულაკაური, 2011, ISBN 978-9941-15-296-2
* *თავგადასავალი* (მოთხრობები და რომანი), თბ. სულაკაური, 2008, ISBN 978-9941-403-89-7
* *მონტებულსუ ანუ ელის არაჩვეულებრივი მოგზაურობა* (საბავშვო ზღაპარი), თბ. სულაკაური, 2009, ISBN 978-9941-403-84-2
* *მხიარული ლანდები* (11 საგა ექოებით და ფინალით), თბ., ნეკერი, 2011, ISBN 978-9941-416-82-8

## პრემიები და ჯილდოები 
* ლიტერატურული პრემია გალა ნომინაციაში: „წლის საუკეთესო წიგნი ბავშვებისათვის“ საბავშვო ზღაპრისათვის: *მონტებულსუ, ანუ ელის არაჩვეულებრივი თავგადასავალი*, 2009

## რესურსები ინტერნეტში 
* ლიბ. გე 
* ზაზა თვარაძის "მხიარული ლანდები"
* ლექსები
* გამოუქვეყნებელი ლექსები 

## სქოლიო
კატეგორია:ქართველი მწერლები
კატეგორია:ქართველი პოეტები
კატეგორია:დაბადებული 1957
კატეგორია:გარდაცვლილი 2007
კატეგორია:გალას პრემიის ლაურეატები
სამი იმპერატორის კავშირი

**„სამი იმპერატორის კავშირი“** — რუსეთის, გერმანიისა და ავსტრია-უნგრეთის კავშირი, რომელსაც საფუძველი ჩაუყარა ალექსანდრე II-ისა და ფრანც იოზეფ I-ის მიერ შენბრუნში (ვენის მახლობლად) 1873 წლის 25 მაისს (6 ივნისი) ხელმოწერილმა შეთანხმებამ. 1873 წლის 11 (23) ოქტომბერს მათ შეუერთდა ვილჰელმ I.  

იმპერატორებმა იკისრეს ვალდებულება, რომ უთანხმოებანი მოლაპარაკებით მოეგვარებინათ, ხოლო სხვა სახელმწიფოს მხრივ თავდასხმის საშიშროების შემთხვევაში კონსულტაციები გაემართათ, ევროპაში მშვიდობა დაეცვათ. სამივე ქვეყნის პოლიტიკური მიზნები ერთმანეთისაგან განსხვავდებოდა: გერმანია ხელს უშლიდა რუსეთის დაახლოებას საფრანგეთთან; რუსეთი დასავლეთის საზღვრების უსაფრთხოების გარკვეულ გარანტიას კისრულობდა და, თავის მხრივ, ცდილობდა დაემუხრუჭებინა გერმანიის დაახლოება ავსტრი-უნგრეთთან. კავშირის კლასობრივი მიზანი იყო ძალების გაერთიანება რევოლუციური მოძრაობის წინააღმდეგ საბრძოლველად. კავშირმა ვერ დაძლია მათ შორის არსებული ძირითადი წინააღმდეგობანი და 80-იანი წლების დამლევს ფაქტობტივად დაიშალა.
 
## ლიტერატურა
კატეგორია:ავსტრო-უნგრეთის საერთაშორისო ხელშეკრულებები
კატეგორია:გერმანიის იმპერიის საერთაშორისო ხელშეკრულებები
კატეგორია: რუსეთის იმპერიის საერთაშორისო ხელშეკრულებები
იშქელის ტბა

**იშკელის ტბა** (არაბ. بحيرة اشكل‎) — ტბა ჩრდილოეთ ტუნისში, ხმელთაშუა ზღვის სანაპიროს სიახლოვეს. ტბა და იშკელის ეროვნული პარკის ვეთლენდები მნიშვნელოვანი გაჩერებაა ყოველწლიურად ასეულ ათასობით გადამფრენი ფრინველისთვის. მათ შორის არიან იხვები, ბატები, ყანჩები და ვარდისფერი ფლამინგოები. 1980 წელს პარკი იუნესკოს მსოფლიო მემკვიდრეობის ძეგლთა სიაში შევიდა, მაგრამ 1996 - 2006 წლებში ის შედიოდა საფრთხის ქვეშ მყოფ ძელგთა სიაში, რადგან ტბის მასაზრდოებელ მთავარ მდინარეზე დამბის აშენებამ მნიშვნელოვნად შეცვალა ტბისა და ვეთლენდების ეკოლოგიური ბალანსი. 

იმის გამო, რომ დამბამ შეამცირა ტბაში მტკნარი წყლის ჩადინების რაოდენობა, მტკნარი წყლის არაერთი მცენარე სიმლაშის მოყვარულმა ჩაანაცვლა. ამ ცვლილებამ მნიშვნელოვნად უარყოფითად იმოქმედა გადამფრენ ფრინველებზე, რომლებიც ამ მცენარეებს საკვებად იყენებდნენ. 

იუნესკოს ოფიციალური ვებ-გვერდის თანახმად, ტუნისის მთავრობამ გააუქმა მტკნარი წყლის შემაკავებელი ზოგიერთი ჯებირი, შესაბამისად იკლო მარილიანობამ, რის შემდეგაც 2006 წელს, იუნესკომ ობიექტი საფრთხის ქვეშ მყოფ ძეგლთა სიიდან ამოიღო.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* UNESCO website
* WCMC datasheet 
* ACST Photos: Exploring Lak Ichkeul

კატეგორია:მსოფლიო მემკვიდრეობის ძეგლები ტუნისში
კატეგორია:ტუნისის ტბები
ხატისოფელი

**ხატისოფელი** (***ხატისსოფელი***) (*ყოფილი* ***წითელსოფელი***) — სოფელი საქართველოში, ქვემო ქართლის მხარის ბოლნისის მუნიციპალიტეტში. რაჭისუბნის თემის შემადგენლობაში.    მდებარეობს მდინარე ბოლნისისწყლის (მაშავერის მარჯვენა შენაკადი) ხეობაში. ზღვის დონიდან 560 მეტრ სიმაღლეზე. ქალაქ ბოლნისიდან დაშორებულია 8 კილომეტრით. 2014 წლის აღწერის მონაცემებით სოფელ ხატისსოფლის მოსახლეობა შეადგენს 387 ადამიანს.

## დემოგრაფია
## ლიტერატურა
## სქოლიო
კატეგორია:ბოლნისის მუნიციპალიტეტის სოფლები
კოლა-მიკერი

**კოლა-მიკერი** () — შუა საუკუნეების სოფელი ჩრდილო-დასავლეთ იტალიაში, ლიგურიაში. მდებარეობს საზღვაო ქალაქ ლაიგუელიის პირდაპირ. სოფლის ცენტრშია შუა საუკუნეების ფურნე. რომაული გზა „Via Iulia Augusta“, რომელიც ჩვენი წელთაღრიცხვის 13 წელსაა აშენებული, სწორედ კოლა-მიკერის ტერიტორიაზე გადის. თანამედროვე დროში სოფელი განთქმულია როგორც ცნობილი ნორვეგიელი მოგზაურის თურ ჰეიერდალის გარდაცვალების ადგილი. მოგზაური სოფელში თავის ოჯახის წევრებთან ერთად ცხოვრობდა.

## სქოლიო
კატეგორია:იტალიის სოფლები
ლეკი (ფულის ერთეული)

[thumb|right|[ალექსანდრე მაკედონელი ალბანურ მონეტაზე]]
**ლეკი** (**lek**, მრ. რ. **lekë**) — ფულის ერთეული ალბანეთში. 1 ლეკი შედგება 100 კინდარკინისგან (*qindarka*). სახელი *lek* მომდინარეობს ალექსანდრე მაკედონელის შემოკლებული სახელისგან (*Leka i Madh*). სახელი *qindarka* მომდინარეობს ალბანური სიტყვისგან *qind* (ასი). 2005 წლისათვის არსებობდა ბანკნოტები ნომინალით 100, 200, 500, 1000 და 5000 ლეკი. 1925 წლამდე ალბანეთს არ გააჩნდა საკუთარი ფულის ერთეული. 1926 წელს გამოშვებული ალბანური ფრანკი ოქროს შემცველობით (0,290323 გ.) გათანაბრებული იყო ფრანგულ ფრანკთან.

## მეორე ლეკი 
1965 წელს მიმოქცევაში გაშვებული იქნა ბანკნოტების სერია ნომინალით 1, 3, 5, 10, 25, 50 და 100 ლეკი. მეორე სერია ანალოგიური დიზაინით მიმოქცევაში გაშვებული იქნა 1976 წელს.

## მესამე ლეკი 
1991 გამოშვებული იქნა ბანკნოტი ნომინალით 500 ლეკი,1992 წელს მას მოჰყვა 200 და 1000 ლეკი, და 1996 წელს 5000 ლეკი.

## მეოთხე ლეკი 
მიმოქცევაში არის სახვადასხვა დროს გამოშვებული ბანკნოტები, ნომინალით **100**, **200**, **500**, **1000**, **2000** და **5000** ლეკი.

## რესურსები ინტერნეტში 
* ალბანეთის ბანკი
* ბანკნოტების კატალოგი
* Кმონეტების კატალოგი
* ალბანური ლეკი
* ალბანეთის მონეტების კატალოგი 
* ლეკი  

კატეგორია:ბრუნვაში არსებული ვალუტები
კატეგორია:ალბანეთი
E-mail მარკეტინგი

**იმეილ მარკეტინგი** () — საზღვარგარეთ კარგად გავრცელებული ინტერნეტ რეკლამირების სფერო. 
იმეილ მარკეტინგი ინტერნეტ რეკლამის ერთ-ერთი ყველაზე ეფექტიანი ინსტრუმენტია, რომელიც მომხმარებლის სწრაფი ინფორმირების, შენარჩუნების და მოზიდვის საუკეთესო  საშუალებაა. იგი ითვალისწინებს სარეკლამო ტექსტისა და ინფორმაციის ელფოსტის მისამართებზე დაგზავნას. კლიენტი უკვეთავს იმეილ მარკეტინგის კომპანიას რეკლამას და აძლევს ინფორმაციას, რომელიც ჩაისმება დიზაინში (HTML ფორმატში) ან ტექსტური ფორმატით დაეგზავნება მიმღებებს. მიმღებების სიები შეიძლება იყოს დაყოფილი სხვადასხვა კატეგორიებად ქვეყნების, ასაკის ან სხვა მნიშვნელეობის მიხედვით. საქართველოში გავრცელებულია კომპანიების იმეილებზე და ჩვეულებრივ ინტერნეტის აქტიურ მომხარებლებზე რეკლამების დაგზავნა.

იმეილ მარკეტინგის სისტემას უნდა გააჩნდეს ანტი სპამი დაცვის სისტემა რომელიც ავტომატურად ამოწმებს სარეკლამო ტექსტს და აფასებს რამდენ პროცენტია იმის შანსი, რომ ეს რეკლამა სპამში მოხვდეს ან სპამად ჩაითვალოს. 

გამოკვლევების მიხედვით, აშშ-ის ფირმებმა 2011 წელს 1.51 მილიარდი აშშ დოლარი დახარჯეს E-mail მარკეტინგზე. ეს ციფრი 2016 წლისთვის გაიზრდება 2.468 მილიარდამდე.

## სქოლიო
კატეგორია:ელექტრონული ფოსტა
კატეგორია:მარკეტინგი
გლდანისხევი (მრავალმნიშვნელოვანი)

**გლდანისხევი** შეიძლება აღნიშნავდეს:

* გლდანისხევი — თბილისის ერთ-ერთი უბანი.
* გლდანისხევი — მდინარე მტკვრის შენაკადი.
გებეჰა

**გებეჰა** (, , კოსა *Ibhayi*) (2021 წლის თებერვალმდე **პორტ-ელიზაბეთი** ) — ქალაქი სამხრეთ აფრიკის რესპუბლიკაში, დასავლეთი კაპლანდის პროვინციაში. აფრიკის ერთ-ერთი უდიდესი ნავსადგური. ასევე ხშირად მოიხსენიებენ, როგორც აფრიკის წყლის სპორტის დედაქალაქს. გაშენებულია ალგოას ყურის ნაპირზე ინდოეთის ოკეანეში, ქალაქ კეიპტაუნიდან აღმოსავლეთით 770 კმ-ში. ქალაქი გადაჭიმულია 16 კმ-ზე ალგოას ყურის გასწვრივ, ერთ-ერთი მსხვილი საზღვაო პორტია სამხრეთ აფრიკის რესპუბლიკაში. დღეისათვის ქალაქი ნელსონ მანდელას უბის საქალაქო ოლქის ნაწილია, რომლის ფართობი 1959 კმ²-ია, ხოლო 2011 წლის მოსახლეობის აღწერის მონაცემებით აქ ცხოვრობს 1 152 915 ადამიანი. თვითონ ქალაქის ფართობი შეადგენს 251,03 კმ²-ს, ხოლო 2011 წლის აღწერის მონაცემებით ცხოვრობს 312 392 ადამიანი.

## ისტორია 
ქალაქი გებეჰა დაარსდა 1820 წელს, დამაარსებლები იყვნენ ბრიტანელი ჩამოსახლებულები, რომლებსაც უნდა გაემაგრებინათ სასაზღვრო რაიონები კოსას მეომარ ტომებთან. 1861 წელს ქალაქმა მიიღო ავტონომიური მუნიციპალიტეტის სტატუსი. ბურების მეორე ომის დროს ბრიტანელებმა აქ ააშენეს საკონცენტრაციო ბანაკი ბური ქალების და ბავშვებისათვის. აპარტეიდის პოლიტიკა ქალაქსაც შეეხო, როდესაც 1962 წელს დაიწყო შავკანიანი მოსახლეობის იძულებითი გადასახლებები, ხოლო 1965 წელს საუთ-ენდის მთლიანი რაიონი გადაასახლეს და მთლიანად დაანგრიეს. გადასახლებები გრძელდებოდა 1975 წლამდე. 1994 წლის თავისუფალი არჩევნების შემდეგ გებეჰა შეეჯახა იმავე პრობლემებს, რასაც ქვეყნის დანარჩენი რაიონები — ქალაქში მოიმატა დანაშაულებების ტალღამ, უმრავლეს შემთხვევაში ეს ნარკოტიკებთან იყო დაკავშირებული. 2001 წელს შეიქმნა ნელსონ მანდელას უბის საქალაქო ოლქი, რომელშიც გებეჰას გარდა შედიოდნენ მეზობელი ქალაქები უიტენჰეიჯი და დესპეტჩი, ასევე იქვე მდებარე სასოფლო-სამეურნეო რაიონები.

## დემოგრაფია 
2011 წლის აღწერის მონაცემებით ქალაქის მოსახლეობის რაოდენობა შეადგენს 312 392 ადამიანს.. ამავე აღწერის მონაცემებით მოსახლეობის 37,84 %-ს (118 220 ადამიანი) შეადგენენ თეთრკანიანები; შავკანიანთა რაოდენობაა 30,60 % (95 589 ადამიანი); ფერადკანიანი მოსახლეობა შეადგენს ქალაქის მაცხოვრებელთა 27,02 %-ს (84 419 ადამიანი); აზიელები კი 3,15 %-ს (9847 ადამიანი).

2011 წლის აღწერის მონაცემებით ქალაქ გებეჰას მოსახლეობის 40,19 %-ის (121 344 ადამიანი) მშობლიური ენაა აფრიკაანსი; მოსახლეობის 33,25 % (100 375 ადამიანი) ლაპარაკობს ინგლისურ ენაზე, ხოლო 22,24 % (67 154 ადამიანი) კოსას ენაზე.

## დამეგობრებული ქალაქები 
ქალაქი გებეჰა დამეგობრებულია შემდეგ ქალაქებთან:
* ტაინანი 
* ჯექსონვილი 

## რესურსები ინტერნეტში
* 
* 
* Port Elizabeth Community website 

## სქოლიო
კატეგორია:სამხრეთ აფრიკის რესპუბლიკის ქალაქები
წაბლი

**წაბლი** () — ფოთოლმცვივან მერქნიან მცენარეთა გვარი წიფლისებრთა ოჯახისა. სახელწოდება ვრცელდება ასევე წაბლის ნაყოფზე, რომელსაც ეს უკანასკნელი გამოიმუშავებს. უმთავრესად გამოიყოფა წაბლის ოთხი ძირითადი სახეობა:
*ევროპული*, *ჩინური*, *იაპონური* და *ამერიკული* წაბლი.

გავრცელებულია ჩრდილოეთ ნახევარსფეროს სუბტროპიკულ და ზომიერ სარტყლებში. სიმაღლეში იზრდება 50 მეტრამდე. საქართველოში ფართოდაა გავრცელებული კოლხეთში, აღმოსავლეთ საქართველოში იშვიათია (ლიხის ქედი, ბორჯომის ხეობა, კახეთის კავკასიონი). ქმნის წაბლნარებს და შერეულ ფართოფოთლოვან ტყეებს. წაბლნარი გავრცელებულია ზღვის დონიდან 300-1000 მ ფარგლებში. გვხვდება იმ რაიონებში, სადაც ზამთრის ტემპერატურა 0.3&nbsp;°C, ზაფხულის 18-22&nbsp;°C ფარგლებში მერყეობს და ნალექების რაოდენობა 700 მმ აღემატება.

კულტივირებულია სამხრეთ ევროპის ქვეყნებსა და აშშ-ში. წაბლის მერქანი მაგარი და გამძლეა. იყენებენ ავეჯისა და სახარატო წარმოებაში, მშენებლობაში. ქერქი და გულგული მდიდარია მთრიმლავი ნივთიერებებით, იყენებენ სამღებრო საქმეში. ნაყოფი გემრიელი საჭმელია. თაფლოვანი მცენარეა. უსისტემო ექსპლუატაციის გამო არეალი მკვეთრად შემცირდა, ამიტომ შეტანილია „საქართველოს წითელ წიგნში“.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა 
## რესურსები ინტერნეტში 
*The American Chestnut Foundation
## სქოლიო 
კატეგორია:წიფლისებრნი
სამკალი

**სამკალი** შეიძლება აღნიშნავდეს:
*სამკალი —  ქართული ხალხური ლექს-სიმღერა
*სამკალი — სასოფლო-სამეურნეო მანქანა
სამკურნალო გვირილა

**სამკურნალო გვირილა**, **ბაბუნა** () — ერთწლოვანი ბალახოვანი მცენარე რთულყვავილოვანთა ოჯახისა. მისი სიმაღლე 60 სმ აღწევს. ფოთოლი ორმაგფრთისებრ განკვეთილია, ღერო დატოტვილი აქვს, ყვავილედი — კალათაა, შედგება 12–18 განაპირა ენაკისებრი თეთრი ყვავილისა და შუა მრავალრიცხოვანი მილისებრი ყვითელი ყვავილებისაგან. 

ნაყოფი — თესლურაა, საქართველოში იზრდება აჭარაში. გზის პირებზე. დიდ მოსავალს იძლევა ნაყოფიერ შავმიწა თიხნარ ნიადაგზე.  სამკურნალო გვირილის ყვავილი შეიცავს ეთეროვან ზეთს, აზულენს, გლიკოზიდს და სხვა. იყენებენ მედიცინაში. 

მოსავალს (ყვავილედებს) იღებენ მცენარის მასობრივი ყვავილობისას, აშრობენ ფარდულში ან სპეციალურ საშრობებზე (არაუმეტეს 45° ტემპერატურისა).

## ლიტერატურა
კატეგორია:რთულყვავილოვანნი
ამბაროვკა

**ამბაროვკა** — სოფელი საქართველოში, ქვემო ქართლის მხარის მარნეულის მუნიციპალიტეტში, ქაფანახჩის თემში. მდებარეობს მარნეულის ვაკეზე, მდინარე მტკვრის მარჯვენა ნაპირზე. ზღვის დონიდან 350 მ სიმაღლეზე. ქალაქ მარნეულიდან დაშორებულია 18 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 578 ადამიანი.

## ლიტერატურა
## სქოლიო
კატეგორია:მარნეულის მუნიციპალიტეტის სოფლები
სუსი

**სუსი** ( ; ბერბერ. Susa) — ქალაქი ტუნისში. მდებარეობს დედაქალაქ ტუნისიდან 140 კმ-ით სამხრეთით, ქვეყნის ცენტრალურ-აღმოსავლეთ ნაწილში, ჰამამეტის ყურესთან, ხმელთაშუა ზღვის სანაპიროზე. 2004 წლის მონაცემებით მისი მოსახლეობა 173 047 ადამიანს შეადგენს. სახელი შესაძლოა ბერბერული წარმოშობის იყოს: იგივე სახელის ქალაქები არსებობს ლიბიასა და სამხრეთ მაროკოში (ბილად-ალ-სუსი). სუსი სუსის ვილაიეთის დედაქალაქია. მისი ეკონომიკა ეფუძნება სატრანსპორტო აღწურვილობას, კვების მრეწველობას, ზეითუნის ზეთს, რექსტილსა და ტურიზმს. ქალაქში მდებარეობს სუსის უნივერსიტეტი.

ძვ. წ. XI საუკუნეში ფინიკიელებმა ქალაქი ადრამეტუმი დააარსეს. პუნიკური ომების დროს, იგი თავად შევიდა რომაელებთან კავშირში, რითაც გარდაუვალი დანგრევა აიცილა თავიდან, მომდევნო 700 წელიწადს ის რომთან კავშირში მშვიდობას ინარჩუნებდა. როგორც ლივიუსი აღნიშნავს, მეორე პუნიკური ომის დროს ქალაქი სციპიონის არმიის დასაბანაკებელ ადგილს წარმოადგენდა. ახ. წ. 434 წელს, ადრამეტუმი მონაწილეობას იღებდა ბონიფაცის აჯანყებაში კონსტანტინოპოლის წინააღმდეგ, რა დროსაც ქალაქში ვანდალები შეიჭრნენ, აიღეს და მას ახალი სახელი — ჰუნეკროპოლისი უწოდეს. ვანდალური ომების დროს, 534 წელს, იუსტინიანემ ქალაქი აიღო და რომაული სახელი დაუბრუნა.

VII საუკუნეში თანამედროვე ტუნისის ტერიტორია არაბებმა დაიპყრეს და სწრაფად გაავრცელეს არაბული კულტურა მანამდე სრულიად რომანიზებულ და ქრისტიანიზებულ არეალში. მათ ქალაქი რომაულ კედლებს მიღმა გააფართოვეს, მაგრამ შეუნარჩუნეს მისი „მეობა“. შემდეგ მათ ქალაქს სახელი გადაარქვეს და უწოდეს სუსა. მომდევნო დეკადებში სუსას სტატუსი საგრძნობლად გაიზარდა და ის აღლაბიდების დინასტიის მთავარი საზღვაო პორტის ფუნქციებს ასრულებდა. როდესაც აღლაბიდებმა 827 წელს სიცილია დაიპყრეს, სუსა მათი მთავარი დასაყრდენი იყო.

მომდევნო საუკუნეებში, როდესაც ევროპამ ტექნოლოგიური წინსვლა და ისლამის შევიწროვება იწყო, სუსა ნორმანებმა დაიპყრეს, XII საუკუნეში. ნორმანები შემდეგ ესპანელებმა შეცვალეს, XVIII საუკუნეში კი ქალაქი ვენეციელებისა და ფრანგების ბრძოლის არენად იქცა. ფრანგებმა მას სუსი უწოდეს ().

მიუხედავად მის თავს დატეხილი არაერთი უბედურებისა, სუსმა საგრძნობი არაბული იერსახე შეინარჩუნა, რაც ისეთ შთაბეჭდილებას ტოვებს, თითქოს არაბების შემდგომი დაპყრობების დროს ქალაქს ეძინა. დღეისათვის ის მიიჩნევა არაბების მიერ აშენებული საზღვაო გამაგრებული ქალაქის ერთ-ერთ საუკეთესო მაგალითად.

სუსი ინარჩუნებს შუა საუკუნეების ხანის გულს, ვიწრო ქუჩებით, კასბათი, მედინათი, საფორტიფიკაციო ნაგებობებითა თუ ზღვისპირა გრძელი კედლებით. ამ ყოველივეს კი გარს თანამედროვე ქალაქი აკრავს, დიდი ქუჩებითა და კიდევ უფრო დიდი შენობებით.

1988 წელს, სუსის მედინა იუნესკომ მსოფლიო მემკვიდრეობის სიაში შეიტანა, როგორც თანამედროვე განვითარებისგან საგრძნობლად დაცული ადგილი.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* 
* 
* 
* 
* 
* 
* 
* 
* Photo Gallery of Sousse by a Tourist 2010 Winter 

კატეგორია:ტუნისის ქალაქები
კატეგორია:ძველი რომის ქალაქები
კატეგორია:მსოფლიო მემკვიდრეობის ძეგლები ტუნისში
სამკუთხედის თანავარსკვლავედი

მინი|ვარსკვლავები სამკუთხედის თანავარსკვლავედში
**სამკუთხედის თანავარსკვლავედი** () — ცის ჩრდილოეთ ნახევარსფეროს თანავარსკვლავედი; ყველაზე ბრწყინვალე ვარსკვლავების ვიზუალური ვარსკვლავიერი სიდიდეებია 3,0 და 3,4 დაკვირვებისათვის ხელსაყრელი პირობებია ოქტომბერში. სამკუთხედის თანავარსკვლავედიდან ჩანს სამკუთხედის გალაქტიკა — მესამე უდიდესი გალაქტიკა ადგილობრივ ჯგუფში.

## იხილეთ აგრეთვე 
* სამხრეთის სამკუთხედი
## ლიტერატურა 
* Ian Ridpath and Wil Tirion (2007). *Stars and Planets Guide*, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.

## რესურსები ინტერნეტში 
* The Deep Photographic Guide to the Constellations: Triangulum
* Star Tales – Triangulum

კატეგორია:თანავარსკვლავედები
კატეგორია:ჩრდილოეთ ნახევარსფეროს თანავარსკვლავედები
მპუმალანგა

**მპუმალანგა** () — სამხრეთ აფრიკის რესპუბლიკის 9 პროვინციიდან ერთ-ერთი. 2011 წლის აღწერით მოსახლეობის რაოდენობა შეადგენს 4 039 939 ადამიანს, რითაც იგი მეშვიდეა სამხრეთ აფრიკის რესპუბლიკის პროვინციებში, ხოლო მისი ფართობია – 76 495 კმ². პროვინციას აღმოსავლეთით ესაზღვრება ორი სახელმწიფო ესვატინი და მოზამბიკი.

1995 წლის 24 აგვისტომდე ერქვა **აღმოსავლეთი ტრანსვაალი**. 1994 წლამდე შედიოდა ტრანსვაალის პროვინციის შემადგენლობაში. პროვინციის დასახელება ზულუს ენიდან თარგმანში ნიშნავს „ადგილს, საიდანაც ამოდის მზე“.

## გეოგრაფია 
მპუმალანგის პროვინცია მდებარეობს სამხრეთ აფრიკის რესპუბლიკის ჩრდილო-აღმოსავლეთით. ესაზღვრება მოზამბიკს (აღმოსავლეთით), ესვატინს (სამხრეთ-აღმოსავლეთით), ასევე სამხრეთ აფრიკის რესპუბლიკის პროვინციებს: ლიმპოპოს (ჩრდილოეთით), გაუტენგს (დასავლეთით), ფრი-სტეიტს და კვაზულუ-ნატალს (სამხრეთით). ფართობი შეადგენს 76 495 კმ²-ს (მე-8 ადგილი ქვეყნის 9 პროვინციას შორის).

მპუმალანგის პროვინციის ტერიტორიაზე მდებარეობს „კრუგერის“ ეროვნული პარკის ნაწილი. ქალაქ ბარბერტონის სიახლოვეს (ესვატინის საზღვართან) მდებარეობს დარტყმითი კრატერი, დიამეტრით დაახლოებით 500 კმ, რომელიც წარმოიშვა 3,26 მილიარდი წლის წინ (არქეული ეონი), დედამიწაზე 37—58 კმ-ის დიამეტრის ასტეროიდის ჩამოვარდნის შემდეგ.

## მოსახლეობა 
thumb|300px|მოსახლეობის სიმჭიდროვე:
thumb|300px|ენები პროვინციაში:
2007 წლის მონაცემებით პროვინციის მოსახლეობის რაოდენობა შეადგენდა 3 643 435 ადამიანს. 2011 წლის აღწერის მონაცემებით ის შეადგენს 4 039 939 ადამიანს. მპუმალანგის პროვინციის მოსახლეობის 27,7 % ლაპარაკობს სვატის ენაზე, 24,1 % — ზულუს, 10,4 % — ტსონგას და 10,1 % — ნდებელეს ენაზე. შავკანიანები შეადგენენ მპუმალანგის პროვინციის მოსახლეობის 90,7 %-ს, თეთრკანიანები — 7,5 %-ს, ფერადკანიანები — 0,9 %-ს, აზიელები —  0,7 %-ს.

## რესურსები ინტერნეტში
* Mpumalanga Provincial Government
* Mpumalanga Tourism and Parks Agency

## სქოლიო
კატეგორია:სამხრეთ აფრიკის რესპუბლიკის პროვინციები
ტრანსვაალის რესპუბლიკა

**ტრანსვაალის რესპუბლიკა** (ოფიციალურად **სამხრეთ აფრიკის რესპუბლიკა**; , ან **ZAR**), ბურების დამოუკიდებელი რესპუბლიკა, რომელიც მეცხრამეტე საუკუნის მეორე ნახევარში სამხრეთი აფრიკის ტერიტორიაზე მდებარეობდა. ის მოიცავდა ტერიტორიას, რომელიც დღეისთვის წარმოადგენს სამხრეთ აფრიკის რესპუბლიკის რეგიონ ტრანსვაალს. ის დაარსდა 1852 წელს და დამოუკიდებელი იყო 1856 - 1877 წლებში, შემდგომ 1881 - 1900 წლებში ბურების პირველი ომის შემდეგ ისევ მოიპოვა დამოუკიდებლოდა. 1902 წელს ვერენინგის ხელშეკრულებით მის ტერიტორიაზე ჩამოყალიბდა ტრანსვაალის კოლონია.

1900 წელს ბურების მეორე ომის შემდგომ ტრანსვაალის რესპუბლიკის ანექსია მოახდინა ბრიტანეთის და ირლანდიის გაერთიანებულმა სამეფომ. 1910 წელს ის გახდა სამხრეთ აფრიკის კავშირის პროვინცია.

ტრანსვაალის პირველი პრეზიდენტი 1857 წელს აირჩიეს, ის იყო მარტინუს ვესელ პრეტორიუსი, ვორტრეკერების (ჰოლანდიელი ემიგრანტები რომლებმაც დატოვეს ბრიტანელების მიერ ანექსირბული სამხრეთი აფრიკის კოლონია) ცნობილი ლიდერის ანდრის პრეტორიუსის შვილი, რომელიც ბურებს სისხლიან მდინარესთან ბრძოლაში ხელმძღვანელობდა.

დედაქალაქი შეიქმნა პრეტორია რომელიც 1855 წელს იყო დაარსებული. მცირე ხნით პოტჩეფსტრუმი წარმოადგენდა მთავრობის სხდომების ადგილს. ფოლკსრაადს (პარლამენტი) ჰყავდა 24 წევრი.

## იხილეთ აგრეთვე 
* სამხრეთ აფრიკის რესპუბლიკა
* სამხრეთ აფრიკის კავშირი
* ტრანსვაალი (მრავალმნიშვნელოვანი)
* ორანჟის თავისუფალი სახელმწიფო
* ნატალის რესპუბლიკა
* ფოლკსტაატი

## რესურსები ინტერნეტში 
* სამხრეთ აფრიკის ქრონოლოგია 
* ოქროს აღმოჩენა და ებრაული მოსახლეობა 

კატეგორია:სამხრეთ აფრიკის რესპუბლიკის ისტორია
კატეგორია:ტრანსვაალის რესპუბლიკა
კატეგორია:1856 წელს დაარსებული ქვეყნები და ტერიტორიები
კატეგორია:1902 წელს დაარსებული ქვეყნები და ტერიტორიები
ევანგელისტური ეკლესია

**ევანგელისტური ეკლესია**, *ევანგელიკური ეკლესია* — მთელი რიგი პროტესტანტული, ძირითადად ლუთერანული ეკლესიების სახელწოდება. მაგალითად, აუგსბურგული და ჰელვეციური სარწმუნოების ეკლესია — ავსტრიაში, ლუთერანულ-ევანგელიკური ეკლესია — დანიაში. ევანგელიკური ეკლესია — გერმანიაში. ჩეხი ძმების ევანგელიკური ეკლესია და ევანგელიკური მეთოდიკური ეკლესია ჩეხეთსა და სლოვაკეთში და სხვა. ევანგელიკური ეკლესიის მოძღვრების საფუძვლად ითვლება საღმრთო წერილი, უპირველეს ყოვლისა, სახარება (ბერძნ. euangelion), საიდანაც მიიღო სახელწოდება.

## მსოფლიო ევანგელური ალიანსი
პროტესტანტულ სამყაროში არსებობს საერთაშორისო გაერთიანება, სახელწოდებით „მსოფლიო ევანგელური ალიანსი“, რომელიც წარმოადგენს 127 ქვეყანაში არსებულ ეკლესიათა ქსელს. მასში 420 მილიონი ევანგელურად მორწმუნეა გაერთიანებული. პირველი ევანგელური ალიანსი 1846 წელს ჩამოყალიბდა ლონდონში, სადაც ათი სხვადასხვა ქვეყნის ქრისტიანები შეიკრიბნენ. „მსოფლიო ევანგელური ალიანსი“ 1951 წელს დაფუძნდა 21 ქვეყნის წარმომადგენლების მიერ. ყოველ ოთხ წელიწადში ერთელ იმართება ასამბლეა

## საქართველოში
საქართველოში ევანგელისტური ეკლესია 1914 წელს დააფუძნა მცირე აზიიდან შესულმა მისიონერმა დევიდ ურშანმა, რომელიც შემდეგ სანქტ-პეტერბურგში და ევროპაში გადავიდა. მეტი ცნობა პირველი ევანგელისტური საკრებულოს შესახებ არ მოიპოვება.

1999 წელს ევანგელისტური ეკლესია ხელმეორედ დააარსა პასტორმა ზაალ ტყეშელაშვილმა. 1999-2003 წლებში ეკლესია განიცდიდა შევიწროებას, ძირითადად სახელმწიფო ორგანოების მხრიდან. ამ პერიოდში ეკლესიას ჰქონდა ექვსი სასამართლო პროცესი. 2003 წლიდან ვარდების რევოლუციის შემდეგ მათ მიეცათ მოქმედების თავისუფლება. 2008 წელს ევანგელისტური ეკლესიას საქართველოში დაახლოებით 150 მიმდევარი ჰყავდა.

ეკლესია არ აღიარებს პირამიდულ იერარქიას. აღიარებს რწმენის მთავარ ფუნდამენტს: წმ. სამებას და ქრისტეს ღვთაებრიობას. აღესრულება ზეციდან შობის, ნათლობის, ევქარისტიის, ქორწინების, ხელდასხმისა და ზეთისცხების, სულიწმიდით ნათლობის საიდუმლოებები. საზოგადოდ, ევანგელისტური ეკლესია აღიარებს ნათლობის ორ ფორმას: ნათლობას წყლით და ნათლობას სულიწმიდით. 

## ლიტერატურა 
*

კატეგორია:პროტესტანტული კონფესიების განშტოებები
ვიკინგური მეტალ ჯგუფების სია

**ვიკინგური მეტალი** მძიმე მეტალის ექსტრემალური ქვეჟანრია, რომელიც ხასიათდება დიდი სისწრაფით, კლავიშების მდიდარი ჰიმნისებური ხმით, მდიდარი და დრამატული ინტერესით სკანდინავიური მითოლოგიისადმი, სკანდინავიური კერპთაყვანისმცემლობისა და ვიკინგთა ეპოქისადმი.

## ჯგუფების სია
## სქოლიო 
## იხილეთ აგრეთვე 
*პაუერ მეტალ ჯგუფების სია

კატეგორია:ვიკინგ მეტალი
გიზო ნიშნიანიძე

**გიზო ნიშნიანიძე** (დ. 1928, თბილისი — გ. 19 სექტემბერი, 2011, საჩხერე) — ქართველი მწერალი და პოეტი, თბილისის საპატიო მოქალაქე.

## ბიოგრაფია
დაიბადა თბილისში, ვერის უბანში, ზემელზე.  1963 წელს დაწერა ფილმის „ომარ ჯოხაძე“ სცენარი.. პროფესიით ჟურნალისტმა ლექსების წერა 53 წლის ასაკში დაიწყო. 1980-იან  წლებში ფილარმონიის დიდ საკონცერტო დარბაზში დადგა სპექტაკლი, დოკუმენტური პოემა „პაემანი ვერაზე“, რომელიც უდიდესი პოპულარობით სარგებლობდა. 2010 წელს მან სპექტაკლი აღადგინა. მასვე ეკუთვნის ქართული კონიაკის ფუძემდებლის, დავით სარაჯიშვილის შესახებ შედგენილი ბიოგრაფიული კრებული.

2003 წელს გიზო ნიშნიანიძე თბილისის საპატიო მოქალაქე გახდა. 2010 წლის 4 მაისს ფილარმონიის დიდ საკონცერტო დარბაზის წინ გიზო ნიშნიანიძის ვარსკვლავი გაიხსნა.  ნიშნიანიძე საჩხერეში სტუმრად ყოფნისას საკუთარი ლექსის წარმოთქმისას მოულოდნელად, სავარაუდოდ, გულის შეტევით დაიღუპა.

დაკრძალულია დიდუბის პანთეონში.

## რესურსები ინტერნეტში 
* ქართველი მწერალი გიზო ნიშნიანიძე გარდაიცვალა // Presage.tv
* გარდაიცვალა ქართველი მწერალი და პოეტი გიზო ნიშნიანიძე // Information Agency 'PirWeli' 
* პაემანი ვერაზე (2010) - ვიდეო

## სქოლიო 
კატეგორია:ქართველი მწერლები
კატეგორია:დაბადებული 1928
კატეგორია:გარდაცვლილი 2011
კატეგორია:თბილისის საპატიო მოქალაქეები (2003)
კატეგორია:თბილისის კოლორიტები
გიზო
ტომ ჰიდლსტონი

**ტომ ჰიდლსტონი** (; დ. 9 თებერვალი, 1981) — ინგლისელი მსახიობი, პროდიუსერი და მუსიკალური შემსრულებელი. თავდაპირველად გამოდიოდა ლონდონის უესტ-ენდის თეატრის მიერ დადგმულ  „ივანოვში“ და „ციმბელინში“. უკანასკნელში განსახიერებული როლისთვის მან მიიღო ლორენს ოლივიეს სახელობის ჯილდო, როგორც საუკეთესო ახალბედა მსახიობმა. აგრეთვე ნომინირებული იყო იგივე ჯილდოზე „ოტელოში“ კასიოს როლისთვის.

კინოში პირველად ცნობილი გახდა Marvel-ის კინოსამყაროს პერსონაჟ ლოკის როლის შესრულებით. იგი გამოჩნდა ფილმებში „თორი“ (2011), „შურისმაძიებლები“ (2012), „თორი: ბნელი სამყარო“ (2013) და „თორი: რაგნაროკი“ (2017). 2011 წელს მიიღო Empire-ის ჯილდო საუკეთესო ახალი მსახიობი მამაკაცისთვის და ნომინირებული იყო იგივე BAFTA-ზე. 

## ფილმოგრაფია
## რესურსები ინტერნეტში 
* 
* 
* 

კატეგორია:დაბადებული 1981
კატეგორია:ინგლისელი მსახიობები
კატეგორია:დაბადებული 9 თებერვალი
კატეგორია:მსახიობები ანბანის მიხედვით
კატეგორია:ცოცხალი ადამიანები
ტრანსვაალი (მრავალმნიშვნელოვანი)

**ტრანსვაალი ** შეიძლება აღნიშნავდეს:

* ტრანსვაალი - სამხრეთ აფრიკის რესპუბლიკის პროვინცია 1910 – 1994 წლებში;
* ტრანსვაალის რესპუბლიკა - დამოუკიდებელი რესპუბლიკა სამხრეთ აფრიკის ტერიტორიაზე 1856 - 1877 და 1881 - 1900 წლებში ;
* ტრანსვაალის კოლონია - 1902–1910 წლებში არსებული ტერიტორია სამხრეთ აფრიკის ტერიტორიაზე.
მანოვო-გუნდა-სენ-ფლორის ეროვნული პარკი

**მანოვო-გუნდა-სენ-ფლორის ეროვნული პარკი** () — ეროვნული პარკი და იუნესკოს მსოფლიო მემკვიდრეობის ძეგლი ცენტრალური აფრიკის რესპუბლიკაში, ბამბინგი-ბანგორანის პრეფექტურაში, ჩადის საზღვართან. იუნესკოს სიაში ის 1988 წელს შევიდა, როგორც სიცოცხლის მრავალფეროვნებით გამორჩეული ტერიტორია. აღსანიშნავი სახეობებია: შავი მარტორქა, სპილოები, ავაზები, ლეოპარდები, აფთრისებრი ძაღლები, წითელშუბლა გაზელები და კამეჩები. მაგრამ პარკი საფრთხის ქვეშაა, რადგან ველური ბუნების კვდომის გამო ცხოველებიც ისპობიან. ველური ბუნების გადარჩენის მიზნით ამოქმედებულია გარკვეული პროგრამები.

## იხილეთ აგრეთვე 
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* UNESCO Fact Sheet
* WCMC Natural Site Data Sheet 

კატეგორია:მსოფლიო მემკვიდრეობის ძეგლები ცენტრალური აფრიკის რესპუბლიკაში
ტრიუმფალური თაღი (რომანი)

„***ტრიუმფალური თაღი***“ — ერიხ მარია რემარკის რომანი, რომელიც გამოიცა 1945 წელს. მწერალი მასში აღწერს გერმანელი ლტოლვილის ცხოვრებას, რომელიც არალეგალურად გადმოვიდა გერმანიიდან პარიზში მეორე მსოფლიო ომამდე. რომანის *„დასავლეთის ფრონტი უცვლელია“* შემდეგ, *„ტრიუმფალური თაღი“* გახდა მწერლის რიგით მეორე ბესტსელერი მსოფლიოს მასშტაბით.ტრიუმფალური თაღი არის ტრიადის დასასრული, რომელიც დაიწყო რემარკმა სამი მეგობრით. მთავარ გმირ რავიკს აწუხებს ეგზისტენციალური პრობლემები, რომელიც მეოცე საუკუნის დასაწყისიდან იღებს სათავეს, იგი მოსვენებას ვერ პოვებს ვერც პარიზში.

## სქოლიო
კატეგორია:ერიხ მარია რემარკის რომანები
კატეგორია:1945 წლის რომანები
ტუგელა

**ტუგელა** () — აფრიკის უმაღლესი და მსოფლიოს ერთ-ერთი ყველაზე მაღალი წყალვარდნილი. სიმაღლე 948 მ. მასზე მაღალი ჩანჩქერი მხოლოდ ანხელია (1054 მ). ტუგელა მდებარეობს ამავე სახელწოდების მდინარის ზემო ნაწილში, სამხრეთ აფრიკის რესპუბლიკის კვაზულუ-ნატალის პროვინციაში. იგი განსაკუთრებით კარგად მოჩანს თავსხმა წვიმების შემდეგ. ჩანჩქერი შედგება 5 წყალვარდნილისაგან. წყალვარდნილის ზემოთ არსებული წყალი სისუფთავით გამოირჩევა, დასალევად ვარგისია. ჩამოკვეთილი ადგილები ზამთარში ხშირად თოვლით იფარება. ჩანჩქერთან არის ორი მისასვლელი ბილიკი.

## იხილეთ აგრეთვე
* მსოფლიოს ყველაზე მაღალი ჩანჩქერების სია
* ტუგელა

## რესურსები ინტერნეტში
## სქოლიო
კატეგორია:სამხრეთ აფრიკის რესპუბლიკის ჩანჩქერები
კრის ჰემსვორთი

**კრისტოფერ ჰემსვორთი** (; დ. 11 აგვისტო, 1983) — ავსტრალიელი მსახიობი. ცნობილია Marvel-ის კინოსამყაროს ფილმებში თორის როლის. შესრულებით

## ფილმოგრაფია 
## რესურსები ინტერნეტში 
*
* 

## სქოლიო
კატეგორია:ავსტრალიელი მსახიობები
კატეგორია:დაბადებული 1983
კატეგორია:დაბადებული 11 აგვისტო
კატეგორია:მსახიობები ანბანის მიხედვით
კატეგორია:ცოცხალი ადამიანები
კერკუანე

**კერკუანე** () — პუნიკური ქალაქი ჩრდილო-აღმოსავლეთ ტუნისში, კაპ-ბონის ნახევარკუნძულის სიახლოვეს. ეს ფინიკიური ქალაქი სავარაუდოდ მიტოვებულ იქნა პირველი პუნიკური ომისას (ძვ. წ. 250) რომაელებს ის აღარ აღუდგენიათ. იგი დაახლოებით 400 წლის მანძილზე არსებობდა. 

გათხრების შედეგად აღმოჩენილია ძვ. წ. IV-III საუკუნეების ნანგრევები. თვალნათელი გახდა ქალაქის იერსახე: ბევრ სახლს ჯერ კიდევ შერჩენილი აქვს კედლები, ჯერ კიდევ ჩანს ფერადი თიხა მათ ფასადებზე. სახლებს სტანდარტული გეგმა გააჩნიათ, რაც თანხმობაში მოდის ქალაქის გეგმარებასთან. 

შემორჩენილია ტაძრის ზოგიერთი სვეტი და ატრიუმის პატარა, მოზაიკური ნაწილი. ბოძები, ქვის საფეხურები, ზღურბლები, და იატაკი მოზაიკის ფენებითაა დაფარული. კერკუანეში არქეოლოგიური გათხრები ჯერ კიდევ მიმდინარეობს, მაგრამ მიჩნეულია, რომ მისი საუკეთესო ნაწილი უკვე აღმოჩენილია. 

კართაგენის, ადრამეტუმის (თანამედროვე სუსი) და უტიკის გვერდით კერკუანე უმნიშვნელოვანესი პუნიკური ქალაქი იყო. 

1985 წელს, ქალაქი კერკუანე და მისი ნეკროპოლისი იუნესკომ მსოფლიო მემკვიდრეობის ძეგლთა სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Lexicorient 
* Kerkounane Guide 

კატეგორია:კართაგენი
კატეგორია:პუნიკური ომები
კატეგორია:მსოფლიო მემკვიდრეობის ძეგლები ტუნისში
რამაზ ნიკოლაიშვილი

**რამაზ ნიკოლაიშვილი** (დ. 17 ივნისი, 1965, თბილისი, საქართველოს სსრ ) —  ქართველი ეკონომისტი, ინჟინერი, იურისტი, პოლიტიკოსი. საქართველოს რეგიონული განვითარებისა და ინფრასტრუქტურის მინისტრი 2010-2012 წლებში

## განათლება
1990 წელს დაასრულა საქართველოს პოლიტექნიკური ინსტიტუტი ინჟინერ-მშენებლის კვალიფიკაციით; ხოლო 1997 წელს - თბილისის სახელმწიფო უნივერსიტეტი ეკონომისტის სპეციალობით. იგივე სასწავლებელი დაამთავრა 2003 წელსაც, ამჯერად იურისტის სპეციალობით.

## კარიერა
ნიკოლაიშვილის სამუშაო გამოცდილება იწყება 1994 წლიდან, როცა მან საგადასახდო ინსპექციაში დაიწყო მუშაობა. 2000-2003 წლებში მუშაობდა საგანგებო ლეგიონში. 2003-2007 წლებში მუშაობდა ფინანსურ პოლიციაში, ხოლო ამ სამსახურის რეორგანიზების შემდეგ - შემოსავლების სამსახურში. 2008 წლის საპრეზიდენტო არჩევნების შემდეგ დაინიშნა სახელმწიფო რწმუნებულად-გუბერნატორად გურიის მხარეში, სადაც იმუშავა იმავე წლის საპარლამენტო არჩევნებამდე. არჩევნების შემდეგ, ზაფხულში დაინიშნა ჯერ თავდაცვის მინისტრის მოადგილედ, ხოლო მოგვიანებით  საქართველოს საავტომობილო გზების დეპარტამენტის თავმჯდომარედ 2010-2012 წლებში იყო რეგიონული განვითარებისა და ინფრასტრუქტურის მინისტრი. 2012-2016 წლებში იყო  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.

## პირადი ცხოვრება
ჰყავს მეუღლე და სამი  შვილი. ფლობს რუსულ და ინგლისურ ენებს.

## ჯილდოები
საქართველოს სამეცნიერო და საინჟინრო საზოგადოებათა კავშირის პრეზიდიუმის 2010 წლის 20 მაისის გადაწყვეტილებით - 2009 წელს ტრანსპორტის და საგზაო მშენებლობის დარგში მიღწეული წარმატებისთვის მიენიჭა „წლის ინჟინრის“ საპატიო წოდება

*2010 წლის 24 მაისის N418 საქართველოს პრეზიდენტის განკარგულებით დაჯილდოვდა ბრწყინვალების საპრეზიდენტო ორდენით
*2009 წლის 4 დეკემბრის N866  საქართველოს პრეზიდენტის განკარგულებით დაჯილდოვდა ღირსების ორდენით
*2007 წლის 17 სექტემბრის N 496 საქართველოს პრეზიდენტის განკარგულებით დაჯილდოვდა ღირსების მედლით
*2005 წელს მიენიჭა სპეციალური წოდება „პოლკოვნიკი“.

## რესურსები ინტერნეტში
## სქოლიო
კატეგორია:დაბადებული 17 ივნისი
კატეგორია:დაბადებული 1965
კატეგორია:საქართველოს რეგიონული განვითარებისა და ინფრასტრუქტურის მინისტრები‎
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:წმინდა გიორგის სახელობის გამარჯვების ორდენის კავალრები
კატეგორია:საქართველოს ღირსების მედლით დაჯილდოებულები
კატეგორია:საქართველოს ღირსების ორდენის კავალრები
კატეგორია:თბილისში დაბადებულები
რამაზ
კატეგორია:საქართველოს X მოწვევის პარლამენტის წევრები
კატეგორია:ცოცხალი ადამიანები
დიფერენციალი

ტერმინით **დიფერენციალი** შეიძლება აღნიშნული იყოს::

* დიფერენციალი — მექანიკური მოწყობილობა, რომელიც ავტომობილის ერთ-ერთი მნიშვნელოვანი ნაწილია.
* დიფერენციალი — დიფერენციალი მათემატიკაში — ტერმინს მრავალი მნიშვნელობა აქვს. აქედან მთავარია, სიდიდის უსასრულოდ მცირე დადებითი ნაზრდი. (იხ. დიფერენციალური აღრიცხვა)